Plaja din Mamaia este distrusă de furtunile care au avut loc în ultima perioadă, iar pe o porțiune de câteva sute de metri s-au format ziduri înalte de nisip.
Problema trebuie remediată până de 1 Mai și de Paște, pentru că foarte mulți turiști și-au făcut rezervări pentru această perioadă, informează știrileprotv.
Plaja din Mamaia a fost grav afectată de furtunile cu valuri uriașe, astfel că pe o porțiune de câteva sute de metri s-au format ziduri înalte de nisip care au și peste un metru și jumătate.
Fenomenul care a dus la formarea lor se numeșe cliffing și înseamnă că bucîți de plajă sunt mâncate de apă, formându-se dune înalte de nisip și pietriș. Pe litoralul românesc, plaja din Mamaia este cea mai afectată.
"Este un fenomen natural, practic marea își trage înapoi dreptul, nisipul, care i-a fost smuls și își reconstituie o plajă submersă care la Mamaia nu a fost luată în proiect în considerare și, în consecință, există un dezechilibru mare de înălțime, avem 3-4 metri aici, dar dacă luăm în vedere și plaja submersă, care sunt alți trei metri, imediat este foarte adâncă, face ca dezechilibru să fie foarte mare", a spus Adrian Bîlbă, biolog.
Cei de la Apele Române trebuie să se ocupe de problemă. Lucrătorii trebuie să niveleze nisipul pentru că turiștii să poată intra în apă. Aceștia au timp până de 1 Mai, când vor sosi primi turiști pe litoral în 2024.